DISEMINAREA PROIECTULUI

”COPACUL, PRIETENUL MEU FĂRĂ CUVINTE” 2023-2024

desfășurat în cadrul

PROGRAMULUI INTERNAȚIONAL LEARNING ABOUT FORESTS (LeAF) –

„SĂ ÎNVĂȚĂM DESPRE PĂDURE” 2023 – 2024

În anul școlar 2023-2024 în unitatea noastră școlară s-au desfășurat activități în cadrul proiectului ”COPACUL, PRIETENUL MEU FĂRĂ CUVINTE”, derulat în cadrul PROGRAMULUI INTERNAȚIONAL LEARNING ABOUT FORESTS (LeAF) - „SĂ ÎNVĂȚĂM DESPRE PĂDURE, coordonat de doamna profesor Rusu Otilia.

La activități au participat elevi cudizabilităţi intelectuale grave, severe și/sau asociate.

Activitățile au avut ca scop dezvoltarea capacităţi de cunoaştere şi înţelegere a mediului înconjurător, precum şi stimularea curiozității pentru investigarea acestuia.

În activitățile din proiect, elevii explorează mediul înconjurător și îl descoperă prin intermediul simțurilor, ceea ce duce la o învățare activă, plăcută.

Experiența reprezintă pentru copii în general dar mai ales în cazul celor cu dizabilități cel mai facil mod de-a se dezvolta, de a-și structura cunoștințele și de a le transforma în deprinderi pentru viață independentă. Benefiarii învață cum să recunoască și cum să interprezeze semnalele din mediu învățând să devină conștienți de alegerile lor.

Învățarea prin descoperire dezvoltă senzorialitatea, coordonarea, înțelegerea raportului cauză-efect, dezvoltarea și îmbogățirea limbajului.

Prin intermediul activităților, elevii și părinții învață unii despre alții și despre ce este în jurul lor, valorificând la maxim potențialul individual de care dispune, fără a fi în competiție cu alții.

 

   